JohanHeinsen/ENO huggingface dataset:
Aalborg Stiftstidende, 1829-10-26
Fædrenelandet. de Frifolk, som efter endt Exerceertid i Sjælland vende hjem over Kallundborg, for der at overføres til Aarhuus, skulle, saalænge deres Overfart finder Sted, i October Maaned, for de Dage, de over 2 Dage opholdes for Modvind, sammesteds indqvarteres og bespises hos Jndvaanerne efter Forordningen af 9de Mai 1806, ligesom andet i Tjenesten værende Mandskab. Dog skal Forordningen af 9de Mai 1806 i nærværende Tilfælde forandres derhen, at Jndvaanerne, foruden de Præstationer, der paalægges dem til de Jndqvarterede, endnu skulle levere disse fornødent Brød indtil 1 1/2 Pd. daglig, hvorfor dem til den Godtgjørelse af 9 s. rede Sølv pr. Mand daglig, som Forordningen bestemmer, endvidere skal tilstaaes 1 1/2 s. r. S. for Brødet, i Alt 10 1/2 s. r. S. daglig for hver Mand, hvilken hele Godtgjørelse, uden at noget deraf betales af Mandskabet til Huusværten, skal udredes af den militaire Fond og anvises efter de derom som sædvanligt af vedkommende Militaire attesterede og til det Kongelige General-Commissariats=Collegium indsendte Lister. Men Byen skal være pligtig for bemeldte Godtgjørelse at skaffe Mandskabet baade et varmt og mættende Maaltid Mad. samt Brød, ligesom frit Qvarteer til Mandskabet.
Aalborg Stiftstidende, 1829-10-26
Kjøbenhavn. Den berømte tydske Sangerinde Mad. Milder=Haupt mann vil foruden en Concert, som hun agter at give, optræde, paa tydsk, i Scener af de fortrinligste Operaer. Moschelles reiser herfra til Stockholm, og Flautonisten Giullot, der Begge kaldes Professorer, til St. Petersborg. Kiendere forsikkre, at Denne overgaaer baade Fürstenau og Drouet.
Aalborg Stiftstidende, 1829-10-26
Her indrettes i denne Tid et fransk dramatisk Selskab; det tydske er gaaet overstyr.
Aalborg Stiftstidende, 1829-10-26
Jfølge Cancellie-Skrivelse af 19de f. M. ere samtlige i Hovedstaden practiserende Læger igjennem Sundheds-Collegiet paany blevne indskærpede: at de i Tilfælde, hvor der under deres Praxis maatte møde Sygdomme af mistænkelig Caracteer, uopholdelig derom gjøre Anmeldelse til Politiet, samt at de, hvor de formode Forgiftning, tillige selv drage Omsorg for, at det af den Forgiftede Opkastede, Levningerne af det Nydte, Kjøkkenkarrene og øvrige Redskaber, som dertil ere benyttede, som vigtige Dele til Forgiftnings Opdagelse ved Hjælp af chemiske Undersøgelser, blive conserverede, for derefter at kunne underkastes videre Behandling. Den 14de Dennes Kl. 12 Middag fordedes Etatsraad Thorlacius. Fra Liighuset (paa Nørregade) blev Liget baaret af Studenter til Fruekirke, hvor det nedsattes foran Altret, og hvor Stiftsprovst Clausen holdt en Mindetale over den fortjente Afdøde. J Følget saaes de Fleste af Hovedstadens Lærde, Geistlige og Embedsmænd.
Aalborg Stiftstidende, 1829-10-26
Blandinger. J Thisted Avis læses under "Meddeelt" følgende: Udfaldet af Kornhøsten i Udlandene, lader sig ikke udførligt bestemme, fordi Vaarsæden, formedelst den vedholdende Regn, endnu den 30te September ikke var tilendebragt enten i de øst preussiske eller russiske Provindser; saameget er imidlertid vist, at Vintersæden i Preussen og Rusland i Almindelighed holdes for at være godt udfalden saavel i Qvantitet som Qvalitet (enkelte korte lavtliggende Landstrækninger undtagen),men Vaarsæden har lidt meget og er de fleste Steder spiret i Jorden. Det samme er Tilfældet i Holland; Hvede- og Rughøsten holdes der overalt for god, men Vaarsæden og især Havre og Boghvede, har lidt meget af Regnen, og er paa mange Steder endogsaa ganske bedærvet. Fra England lyde Beretningerne ganske forskjellig, dog er det afgjort at Qvaliteten af alle Kornsorter overalt er daarlig, da de ere bragte vaade i Huus, og paa mange Steder er Høsten ved Orcaner, Oversvømmelser o. s. v. ganske gaaet tabt.
Aalborg Stiftstidende, 1829-10-26
- Næsten i alle Lande og Provindser er Hø=Avlen ganske mislykket, saa den indbjergede Sæd maa anvendes til Foder, og derfor ventes ikke uden Grund en Stigen i Kornvarer, fornemmelig i Havre. - Ogsaa Kartoflerne ere i de preussiske Lande mislykkede; den største Deel deraf er opraadnet i den fugtige Jord, hvorfor de ere stegne betydelig i Prisen.
Aalborg Stiftstidende, 1829-10-26
Fra Horsens meldes om Uveiret forrige Onsdag, at Vandet i Havnen gik over Bolværkerne, flere Broer, beskadigedes, og et Skib fra Sønderborg, ladet med Muursteen, kastedes ind paa Grundene, efter at have mistet Anker og Toug. Flere Gaarde deromkring laa som smaae Øer, rundt omgivne af Vand, og mange lave Steder ere endnu heelt oversvømmede.
Aalborg Stiftstidende, 1829-10-26
En Livsfange, Michel Zahr, er undvegen fra Viborg, Tugthuus. Han er 25 Aar gl., født paa Morsøe, 66 1/2 T. høi, har et skummelt Udseende, en kort Pande, med et Ar over det høire Øie, en lille tyk Næse, Huller i Ørene, rank af Vext. Han var iklædt Cachet, mørk Trøie, stribet Vest, hvide Lærreds Buxer og Støvler.
Aalborg Stiftstidende, 1829-10-26
Bekjendtgjørelser. fra de ved Alteret staaende Tavlepunge, og ligelede bortstiaalne.
Aalborg Stiftstidende, 1829-10-26
Ved at bringe dette Tyverie til offentlig Kundskatillader jeg mig at anmode Enhver, som desangaaer de er i Stand til at meddele Oplysninger, der kunde lede til Opdagelse af Gierningsmanden eller i stiaalne Sager, herom at underrette nærmeste Øvrihed eller mig. Skive Byefoged-Contoir, den 16de October 1829. Rosenstand. Smukke til Hækker dannede Liguster a 100 3 Rbd., mi dre Ditto a Ditto 2 Rbd; Sørgetræer af forskjellige Sorte og Størrelser, fra 24 s. til 1 Rbd. Stk.; en Deel blomstrende Buskværter og Plantagetræer til engelske Haugepartier Beskyttelse og Hegn, faaes til billige Priser hos Gartner H. Beck i Aalborg.
Aalborg Stiftstidende, 1829-10-26
Stedet No. 216 i Doktorens Gyde, der er 2 Etager høit og afgiver god Beboelse for 2de Familier, kan paa billige Vilkaaerholdes tilkjøbs, naar man desangaaende henvender sig til Fuldmægtig Davidsen.
Aalborg Stiftstidende, 1829-10-26
At Stervboet efter afgangne Capitain af 3die jydske Jnfanterie-Regiment Frederich Wilhelm Ludvig v. Ris co, i Dag er sluttet, bekjendtgjøres herved. Skifte=Retten i Aalborg, den 24de October 1829. Schmidt. Wølfferdt.
Aalborg Stiftstidende, 1829-10-26
Undertegnede har, Oplag af Kongl. Hof=Bundtmager J. D. Bang i Kjøbenhavn, som bestaaer af Peleriner, Palentiner, Roaths, Besætninger, Underforværk til Kaaber, Cheniller og Pelts=Kraver, dito Handsker, Vinter=Casketter. Sælhundskinds Damestøvler, m. m., som Alt udsælges til bestemte Fabrikpriser. Aalborg, den 26de October 1829. Aron Jacobsen.
Aalborg Stiftstidende, 1829-10-26
En til Malttøring indrettet complet Jern Cinder-Riste anvises tilkjøbs fra Stiftsbogtrykkeriet.
Aalborg Stiftstidende, 1829-10-26
Rullegryn, fine og grove Boghvedegryn og Kjøbenhavns Brændeviin faaes hos Mørch, paa Allgaden.
Aalborg Stiftstidende, 1829-10-26
Hvide og gule Allunskind faaes hos Hultin, paa Gravensgade.
Aalborg Stiftstidende, 1829-10-26
Raae Lamme, Faare= og Bedeskind kjøbes af Hultin, paa Gravensgade.
Aalborg Stiftstidende, 1829-10-26
Auctioner. Torsdagen den 29de October førstkommende, Middag Kl. 12, bliver paa Tingstedet i Fjellerad afholdt offentlig Auction over en, Stervboet efter afgangne Gaardmand Søren Andersen Storgaard og Hustrue Maren Sørensdatter af Adskildrup tilhørende Kongelig Obligation stor 600 Rbdlr., hvortil Lysthavende herved indbydes. Conditionerne erfares paa Auctionsstedet. Lindenborg, den 17de October 1829. Kirstein.
Aalborg Stiftstidende, 1829-10-28
Nyeste Post-Efterretninger. Freden har standset Begivenhederne i deres Løb og denne Fred er nu, som naturligt, Hovedgienstanden for alle Politikeres Betragtninger. Efter at have meddeelt get lidet Efterslet af Efterretningerne om den Stemning, den har vakt i Tyrkiet, ville vi gaae over til at gjøre vore Læsere bekjendte med de Domme, som fældes overden paa forskjellige Steder i det vestlige Europa, og det vil vise sig, at den Skjæbne eller rettere den Tilværelse, som den ottomanniske Port har tilkjøbt sig ved denne, efter Udseende saa maadeholdende, Fred, ikke er misundelsesværdig.
Aalborg Stiftstidende, 1829-10-28
De Efterretninger, man til den 15de Septbr. havde modtaget i Constantinopel, vare ikke meget skikkede til at nære Lysten til at fortsætte den ulige Kamp, og Jndtagelsen af Enos, Kavalla, o. s. v., hvilke Regjeringen dog, saameget muligt, holdt hemmelig, bestyrkede endnu stedse den Formening, at Russerne, om de end ikke rykkede frem paa den lige Vei, dog endnu tragtede efter at gjøre Hovedstaden et Besøg, forinden Freden blev undertegnet. Paa alle disse Bekymringer og den under disse Omstændigheder vedvarende Utilfredshed gjorde endelig den 18de den officielle Beretning om at Freden var undertegnet, en forønsket Ende. Betingelserne forekomme Tyrkerne meget haarde og i disse Dage forbereder en talrig Deputation, med Halil Pascha i Spidsen, sig til at afgaae til St. Petersborg, for, understøttet af Englands, Frankrigs og Østerrigs Gesandte, at anholde hos den russiske Monark om en høimodig Formildelse af disse Betingelser, i Særdeleshed om Formildelse i Krigs=Contributionerne og en hurtigere Rømning af de af Russerne besatte Lande. Sultanen viser sig sielden blandt Folket, og hans Heltesind synes for stedse at have forladt ham. Saameget er vist, at denne ulykkelige Krig har gjort et dybt Jndtryk paa hans Gemyt. Selv Lysten til at fortsætte de begyndte Reformer, synes at være svækket hos ham og en vis Ligegyldighed, at være traadt istedet for den. Først den 26de Septbr. blev den Efterretning almindelig, at Sultanen havde ratificeret Freden. Samme Dag skulde hans Adjutant Achmed Aga bringe Ratificationen til Adrianopel, og de to russiske Officerer, som ledsagede den preussiske Gesandt paa hans Tilbagekomst til Constantinopel, skulde ligeledes samme Dag bringe Efterretning derom til Grev Pask mivilsch og Dardanellerne. Halil, Pascha 2 a af 3 Hestehaler, er udnævnt til overordentlig Gesandt til St. Petersborg, hvorhen han medtager et glimrende og talrigt følge. Det skal især have været Mehemed Chosref Pascha, som i en hemmelig Conferents med Storherren, uden Forbeholdenhed, forestillede ham Forholdet til de fremmede Magter som betænkeligt og bemærkede, at man aldeles ikke vilde kunne regne paa nogen Understøttelse fra deres Side, da den offentlige Mening i Europa var alt for erklæret imod Tyrkerne og denne vilde man kun med Tid og Leilighed kunne omstemme for sig.
Aalborg Stiftstidende, 1829-10-28
J Pera yttrede Glæden blandt Frankerne sig lydeligt over at have overstaaet en Crisis, i hvilken Liv og Eiendom stod paa Spil. De ere imidlertid ligesaa forundrede over Keiser Nicolais Høimodighed, som, saa at sige, havde Sultanen i sin Magt og dog nøiedes med at paalægge ham saa ringe Offere. Man talte derfor ogsaa om hemmelige Artikler, hvis Tilværelse Fremtiden først vil vise, f. Ex. om Sløifningen af Schumlas Fæstningsværker og Tilbagegivelsen af Fregatten Raphael. Ja man vil endog vide, at Porten, havde forpligtet sig til, ei at holde Krigskibe i det sorte Havs Havne og med sin Flaade ei at gaae uden for Bosphorus. Finde saadanne betingelser virkelig Sted, hvilket snart maa vise sig, saa staaer det europæiske Tyrkie næsten aldeles uden Forsvar imod Rusland, hvis Hære da i Fremtiden i et kort Felttog ville kunde naar til Constantinopels Porte.
Aalborg Stiftstidende, 1829-10-28
Den 28de October skal den russiske Armee ville begynde sit Tilbagetog, og for det første rømme Adrianopel, da den første Betalings-Termin til den Tid er tilbuden af Porten. Besætningerne i Burgas og Sisopolis skulle, efter Forlydende endnu et Aar holde disse Pladse besat, om ogsaa Armeen i denne Mellemtid gaaer tilbage over Balkanen.
Aalborg Stiftstidende, 1829-10-28
Fædrenelandet. (Af Kiøbenhavnsposten, den 20de October.) En i disse Dage indtruffen Begivenhed har heri Staden tildraget sig endeel Opmærksomhed. Ved Gravningen af en Jiskjælder paa en af Hr. Conditor Pedrin nylig kjøbt Grund i Pederhvidtfeltstræde har man i en Dybde af 7 til 8 Alen, stødt paa en stor Mængde Menneskebeen og flere i Række opstillede Liigkister. Ved at aabne disse har man fundet Ligene i en næsten ufortæret Tilstand, ligesom ogsaa Liigklæderne ere saagodtsom uskadte. Fire saadanne aabnede Kister ere opstillede i et Skuur, hvor mangfoldige Mennesker have taget dem i Øiesyn. Blandt de derværende Liig udmærker sig isærdeleshed Liget af et temmelig robust bygget Fruentimmer, der er i saa ufortæret Stand, at Lemmerne endnu have deres naturlige Rundning; de ere derhos næsten saa haarde som om Liget var forstenet. Den 23de Dennes.
Aalborg Stiftstidende, 1829-10-28
Ved et af D. K. H. Prindserne Christian Frederik og Frederik Carl Christian i indeværende Uge foretaget Jagtpartie behagede det Høistsamme, med de til Jagtselskabet hørende Hofcavalierer og Sulte, i Søndags at indtræffe paa Hovedgaarden Arresøedal ved Frederiksværk. Under deres Ophold her, toge D. K. Høiheder Værkets Fabriker, og isærdeleshed den der under Arbeide værende store Dampmaskine til Hr. Agent Suhrs Valseværk i Øiesyn og overværede Støbningen af en stor Metalkanon, som hører til en af den kongelige afrikanske Consulatdirection gjort Bestilling. J Mandags Aftes blev ved Hovedgaarden afbrændt et brillant Fyrværkerie. Efter et i Frederiksværks Godses Skove holdet Jagtpartie behagede det Høistsamme Onsdag Morgen igjen at forlade Arresøedal.
Aalborg Stiftstidende, 1829-10-28
Jaftes behagede det allernaadigst Deres Majestæter Kongen og Dronningen at overvære Opførselsen af den ved Hr. Solodandser A. Bournonville for den danske Scene arrangerede Ballet: "Søvngjængersken". Uagtet det var 8de Gang denne Ballet gaves, var Huset atter fuldt, og den optoges med et ligesaa eenstemmigt og overordentligt som fortjent Bisald. - Som den næste større Ballet, Hr. Bournonville agter at bringe paa Scenen, nævnes: "Paul og Virginie.
Aalborg Stiftstidende, 1829-10-28
Efter Forlydende er Rollebesætningen i det til Opførelse i Anledning af Hs. Majestæt Dronningens høie Fødselsfest, næstkommende Torsdag den 29de dennes i bestemte nye originale Lystspil i 3 Acter af Hr. Prof. Heiberg. Prindsesse Jsabelle, eller Tre Aftener ved Hoffet", ansat som følger: Jsabella, Prindsesse af Ferrara, Jfr. Påtges; Enrico, Hertug af Mantua, Hr. Seemann, Laura, Prindsessens Hofdame, Mad. Wexschall, Aurelio, hendes Hofmarschall, Hr. Dr. Rygge, Fernando, Hertugens Gesandt ved hendes Hof, Hr. Nielsen; Carlos, Hertugens Cavalier, Hr. Hvid; Giovanni, Prinds af Parma, Hr. Bournonville; Antonio, Prinds af Guastallo, Hr. Holst; Luigi, Secretair hos Hertugen, Hr. Liebe.
Aalborg Stiftstidende, 1829-10-28
Med Hensyn til det af Hs. høifyrstelige Durchlautighed Hertugen af Slesvig=Holsten Sønderborg-Augustenborg udgivne Skrift om Væddeløb af Heste, som et fortrinligt Middel til Hesteavlens Forbedring, er i Kiel udstædt en trykt Opfordring, underskrevet af Greverne H. v. Holstein og H. v. Rantzau, G. v. Cron stern og Ernst C. Moltke, til en Subskription til Veddeløb og en med samme forbunden aarlig Besigtelse og offentlig Auction. Efter Planen paatager Hs. Durchl. Hertugen sig Overbestyrelsen ved Veddeløbene, hvortil allene Subskribenterne ere berettigede til at stille Heste, der ere fødte i Danmark eller Hertugdømmerne og (undtagen i det første Aar) ikke maae være under 4 eller over 5 Aar gamle. Det aarlige Bidrag er 1 Speciesdaler. Ved Subskriptionen, som aabnedes ved Veddeeløbet paa Augustenborg og sluttes til Juul, tegnedes strax 830 Speciesdaler. Under Titel af: "Erindringer af min politiske, selskabelige og litteraire Vandel i Frankrige, en Rhapsodie", agter Hr. P. A. Heiberg at udgive et Skrift, som vil udkomme hos P. J. Hoppe i Christiania. Det bliver 30 Ark stort i 8vo, og overlades Subskribenterne for 7 s. norsk Arket. Heri Staden modtager Hr. Universitets-Boghandler Reizel Subskription.
Aalborg Stiftstidende, 1829-10-28
Kjøbenhavn. J denne Tid er et smukt Gravmonument oprettet paa Garnisonens Assistentskirkegaard over Generallieut. Grev v. der Schulenburg. Samtidiges Kjærlighed og Høiagtelse satte ham dette Minde.
Aalborg Stiftstidende, 1829-10-28
Den 17de Dennes om Aftenen var Hof=Concert hos Hs. M. Kongen, i hvilken Mad. Milder=Hauptmann og dhrr. Moschelles og Giullot nøde den Lykke at lade sig høre. Disse berømte Talenter vandt de høie Herskabers særdeles bifald, især Moschelles, som til Slutning, med overordentlig Virtuositet spillede Variationer over et Theema af Elverhøi og Kong Christian &c. &c.
Aalborg Stiftstidende, 1829-10-28
Kjøbenhavns Børs den 23de October. Hamb. 2 M. - . v. 206. Species 208. Species solgtes til 12 Rbmk. 2 1/2 s. Norske Speciessedler pr. 100 Species 147 1/2 148 Rbd. Sedl. Svenske Sedler pr. Rd. Rigsgjeld 49 1/2 a 50 Rbs. T. 4 pC. kongl. Obligationer (u. R.) 92 3/4 a 93 Rbd. Sedler. Dito Dito 90 i Banco. Nation. Obl. (af Laanet 4de Febr. 1820) 102 1/2 103 Rbd. r. S. Dito Dito 107 1/2 i Sedler. 4 pC. uops. Rigsb. Obl. 100 1/2 a 101 Rbd. r. S. 6 pC. norsk Laan ved Hambro & Søn 105 i Banco. - 4 pC. Dito Dito 98 i Banco. 4 pC. nye norske Obl. lydende paa r. S. ved Dito 98 r. S. 4 pC. uopsig. norske Statsobligat. 6262 1/2 Rd. Banco. 3 pC. nye danske Obl. 69 3/4 a 70 L. Sterling. 1 L. St. beregnet til 14 Bmk.
Aalborg Stiftstidende, 1829-10-28
Cours. Hamborg den 23de Octbr. Bordeaux 190. Petersborg 9 1/2 s. London 2 M. 13 Mk. 9 3/4 s. k. S. 13 Mk. 11 1/2 s. Cadix 45 3/4. Lissabon 41. Amsterdam k. S. 35, 70, 2 M. 35, 85, Kjøbenhavn 204 1/2. Spe. 1/2 pC. A. Disconto 4 pC.
Aalborg Stiftstidende, 1829-10-28
Skagen, den 24de October. Natten til den 23de Dennes er total forliist 3 1/2 Miil N. N. O. fra Skagen, Galeasen Clara, Capt. J. G. Riedel fra Stralsund, bestemt til Hull med Hørfrøe og Rapsædkager. Skibsmandskabet bjergede Livet og deres Tøi i Skibs baaden og kom til Land her i Gaar Eftermiddag. Hals.
Aalborg Stiftstidende, 1829-10-28
Den 22de October indkom Th. Krag af Fredericia fra Aarhuus med Sukker og Syrup. - Afseilet H. Thorne af og til Odense med Ballast. Den 23de indkom P. Hansen og H. N. Serrisleff af og fra Flensborg med Kornbrændeviin. J. Hansen af Stige fra Odense med Hvede, Hvedemeel og Smør, m. m. - Afseilet J. Christensen af Aalborg til Mariager med Ballast. Den 24de indkom N. Nissen af Aalborg fra Kbhvn. med Stykgods. N. Jensen af Hou fra Odense med Frugt. R. H. Carlsen af Marstal fra Bandholm med Hvede og Frugt. - Afseilet U. Olsen af og til Kragerøe med Korn og Fedevare. J. Toriesen af og til Arendahl med Korn og Fedevare. Den 25de indkom K. R. Fischer af Stige fra Odense med Frugt. - Afseilet S. N. Svarer og J. Jensen af Aalborg til Kbhvn, med s. Sild. P. Poulsen af Aalsgaard til Helsingøer med Rug, f. Sild og s. Flesk. P. Andreasen af Aalborg, til Kbh. med Korn. S. Larsen af og til Frederikshavn med Ballast. N. S. Wiig af Bergen til Præstøe med Ballast. Vinden. Den 22de Octbr., S. O.; den 23de, S. S. O.; den 24de, O. S. O. til O.; den 25de, S. mod Middag V. S. V.
Aalborg Stiftstidende, 1829-10-28
Bekjendtgjørelser. At min inderlig elskede Kone, Mette Jensdatter, blev mig efter 31 Aars kjerlige Ægteskab ved Døden berøvet, i hendes Alders 65 1/2 Aar, den 26de October 1829, dette bliver herved sørgeligst bekjendtgjort for Familie og Venner paa en Søns, en Datters og egne Vegne. Aalborg, den 27de October 1829. Ole Pedersen, Skibstømmermand.
Aalborg Stiftstidende, 1829-10-28
Et Skatol, med eller uden Skab, ønskes tilkjøbs snarest muligt. Den Søgende anvises fra Stiftsbog, J det Undertegnede herved bringer til offentlig Kundskab, at han nu boer i Frederikshavn, gjør han tillige opmærksom paa at de Bidrag, hvormed Man maatte ville beære Bladet, "den cimbriske Jagttager, behageligst enten tilstilles han selv i portofrie Breve, eller indtil videre, under Forsegling og med Udskrift til Jagttageren", afgives til Herr Finnemann boende hos Herr Kjøbmand Cl. Christensen ved Vesteraae Aalborg. Frederikshavn, den 21de October 1829. Severin. En Commode ønskes tilkjøbs; Stiftsbogtrykkeriet anviser Kjøberen.
Aalborg Stiftstidende, 1829-10-28
Jmellem Astrup og Hjallerup Kroe er af en Vogn tabt en mørkeblaae Klædes Fruentimmer=Chenille, for Tilveiebringelsen loves en passende Douceur af Christen Andersen Nyborg. Værtshuusmand i Nørre-Sundbye.
Aalborg Stiftstidende, 1829-10-28
En guul Lærredspose hvori adskillige Klædningsstykker og nogle Kokosnødder, er, efter Foregivende af Jens Nøruni Gyrup, for en Tid siden, tabt paa Landeveien imellem Un trup og Hjørring. Hvo der kan opgive Finderen kan derfor vente sig betalt af Lars Høyen i Hjøring.
Aalborg Stiftstidende, 1829-10-28
Et Leiested i Cortes Gyde, som strax kan tiltrædes, er at erholde til Leie, hvorom accorderes med J. M. Cohen.
Aalborg Stiftstidende, 1829-10-28
Proclamata. Creditorerne i Stervboet efter Kobbersmedmester Lars Heibergs fraskilte Kone Maren Nielsdatter, indkaldes herved med 12 Ugers Varsel til, i Overeensstemmelse med Placaten af 26de October 1792, at anmelde og beviisliggjøre deres formeentlige Fordringer for undertegnede Skifteforvalg tere; ligeledes indkaldes med lovligt Varsel den Afdødes Arvinger, for at legitimere og paasee deres Arveret. Skifte=Retten i Aalborg, den 25de October 1829. Schmidt. Wølfferdt.
Aalborg Stiftstidende, 1829-10-28
Auctioner. Onsdagen den 4de November næstkommende, om Formiddagen Kl. 10 Slet, bliver i Gaarden No. 500 i Kattevad af holdt offentlig Auction over Viinhandler Hans Høye, Holms Fallitboes Løsøre og Effekter, m.v., bestaaende iblandt andet af Borde, Stole, Speile, et 3dags Stueuhr i et Ege Schatol, en Commode, Sengeklæder, noget Sølv 1 Kobber, Messing og Tintøi, samt noget Kjøkkentøi, m. m. Thi ville de Lysthavende behage at indfinde sig ovenmeldt, Tid og Sted. Aalborg, den 26de October 1829. Schmidt.
Aalborg Stiftstidende, 1829-10-28
Jfølge Begjering af Hr. Kjøbmand og Strandings-Commissionair Rasmus Bergen i Skagen bliver, paa Bur 1 kens Strand i Raaberg Sogn, Tirsdagen den 3die November førstkommende, Formiddag Kl. 11 og mulig paafølgende Dag, ved Auction bortsolgt, en Deel af den fra den paa be! meldte Bunkens Strand forliste engelske Brig Norval, ført af 1 Capitain Robert Harrison, ilandbjergede Takkelage of øvrige Skibsredskaber, fornemmelig bestaaende i 18 Stkr. for skjellige Seil, 1 Ankertoug, det staaende og løbende Redskab der for største Deelen er ukappet, 1 Jern Kabys, Rundholte, m. v. De Lysthavende indbydes. Horns Herreds Contoir i Frederikshavn, den 26de October 1829. Flindt :
Aalborg Stiftstidende, 1829-10-29
Græske Anliggender. Alle Efterretninger ere enige om, at den nye græske Stat, naar den formelig anerkjendes, tillige strax vil erholde den forønskede betydelige Udvidelse af sine Grændser. Præsidenten synes at lægge megen Vægt paa Oprettelsen af en betydelig græsk Søemagt. De forhaanden værende Krigsfartøier skulle udgjøre dens Stamme og man taler desuden om Underhandlinger med en stor Magt, som skal være villig til, under antagelige Betingelser, at overlade den græske Regjering flere store Krigskibe, imod at den bemander disse med sine egne Matroser. Skulde disse Planer blive udførte, saa vilde man rimeligviis ved de naturlige Anlæg, som Grækenlands Jndvaanere have for Søvæsenet, snart see en ny Søemagt fremspire i Middelhavet, en Omstændighed, som i mange Henseender er ønskelig, da den ikke blot vilde give Handelen et nyt Sving, men formodentlig ogsaa bidrage til at give BarbareskStaterne Banesaaret.
Aalborg Stiftstidende, 1829-10-29
Portugal. Don Miguels Favorit, forhen Barbeer, nu Vis conde de Queluz, har oplevet Enden paa sin Herlighed. Den 26de September, da han ventede sin Udnævnelse til Greve af Cantanhede, blev han pludselig fængslet, og skulde, som det hedder over England, med et Krigskib den 1ste October afgaae til de capo verdiske Øer. Fra Portugal angives Aarsagen til hans pludselige Unaade at have været Dronningmoderens og hendes Parties Had; og, som det hedder derfra, befandt han sig i Don Miguels følge paa dennes Reise til Alfette, men vendte ikke med ham tilbage, hvorfor det er et almindeligt Rygte, at han har maattet prøve Marquien af Loules Skjæbne (som blev snigmyrdet under Tilberedelserne til en Fest i Palladset.)